JUMAL KÕNELEB
Tere jälle!
Jumal on alati hea.
Tema ei muutu kunagi, kuigi meie päevad pole alati head.
Elu on mõnikord päris raske.
Meil on väljakutseid ja probleeme.
Kuidas tulla toime eluga, mis alati pole sugugi lihtne?
Taevas on kõik palju lihtsam,
aga siin maa peal tuleb ette väljakutseid.
Piibel annab meile selge elujuhise.
Piibel ütleb..
Kirjas roomlastele 1:17:
"Sest Jumala õigus on ilmunud evangeeliumis usust usku,
nii nagu on kirjutatud: "Aga õige jääb usust elama."
Õige jääb usust elama.
Sama ütleb kiri galaatlastele 3:11:
"Et aga Seaduse kaudu ei saa ükski õigeks Jumala ees, on ilmne,
sest usust õige jääb elama."
Kiri heebrealastele 10:38: "Aga minu õige jääb usust elama,
kui ta taganeb, siis ei ole minu hingel temast head meelt."
Siin öeldakse, et asi pole hea, kui me taganeme usust.
Leidsid ka Vanast Testamendist sama sõnumi. - Leidsin.
Õige jääb usust elama.
Paulus annab meile siin justkui retsepti elu jaoks.
Milline on see õige kristlase retsept?
"Õige jääb usust elama."
See ongi meie elujuhis.
Kuna oleme õiged Kristuses, siis Pauluse juhend on kõigile.
Ta ei ütle lihtsalt, et need, kes on õiged.
Kõik on õiged, kes on Jeesuses!
See juhis käib meie kõigi kohta, kes oleme võtnud Jeesuse vastu.
See on õigupoolest juhis kõigile.
Me kõik vajame usku, seal hulgas uskmatud.
See on positiivse elu retsept. - Hea elu retsept.
Hea elu on usu poolel.
Teame, et usust ära libisedes lootusetusesse, ebausku,
kahtlusesse või hirmu, siis tõmbab see meid kohe allapoole.
Elu kohale kerkib sünge pilv.
Elu läheb allavoolu.
Usk aga on alati suunaga üles.
Usk on positiivne.
Usuelu on positiivne elu.
Selles on lootust ja rõõmu.
Usust kinni hoidmine annab jõudu.
Usk on nagu ankur, mis hoiab meid Jeesuse küljes.
Kui hoian Temast kinni, siis minus süttib usutuli.
Nii oli Peetrusega, kui ta kõndis vee peal.
Hea on meeles pidada, et Peetrus tõesti kõndis vee peal.
Kuni ta pilk oli Jeesusel, siis kõndis ta vee peal,
kuid hakkas vajuma, kui vaatas laineid ja tuult.
Usk hoiab meid selles elus pinnal.
Heebrealaste kirja 11. peatükist võid lugeda usukangelastest.
Seal räägitakse kuidas usu kaudu vallutati riike, oldi kuulekad.
Usu läbi ehitas Noa laeva ja Jeeriko müürid langesid.
Kõik need suured imed sündisid nende usu tõttu.
Tahame siinkohal rõhutada, et asi pole meie usus millessegi
või meie jõus uskuda, vaid üksnes usust Jumalasse.
Igas võimalikus olukorras
võid alati uskuda Jumalasse ning toetuda Temale.
Kes Temale loodab. - Ei jää häbisse.
Ma joonistan nüüd veidi. - Sinu kord joonistada.
Võime kujutleda, et on olemas valgusejoon.
Valgusejoone kohal
on Jeesus, ülestõusnuna surnuist.
Valgusejoonest ülalpool on rõõm.
Seal on rahu.
Armastus.
Usk.
Seal on ka vabadus ja jõud.
See on valgusejoon.
Kui ma siit alla libisen.. - Me ju ei libise ometi kunagi?
Kui libisen lootusetusesse või muredesse valgusejoone alla.
Tegelikult on see päris lihtne.
Valgusejoone all on muretsemine.
Hirm.
Ahistus.
Enesehaletsus ja häbi.
Enesehaletsus on liiga pikk sõna.
Ebausk, usu puudumine, kahtlus.
Kui vaatan seda pilti, tean kohe, et elades valgusejoonest allpool
on elu raske, keeruline ja see elu pole üldse mõnus.
Kui tõstan oma pilgu Kristusele
ja tuletan meelde Tema headust, tõusen taas usu, armastuse, rõõmu
ja rahu sisse valgusejoone kohal, siis on mul jälle hea olla.
Kas ainult need, kellel on kõik korras,
kelle elu välised olukorrad näivad olevat täiuslikud,
suudavad elada valgusejoonest ülal pool?
Kas siis, kui on piisavalt raha ja kõik on mu elus paigas?
Kas vaid see, kelle olukord on hea, suudab elada valgusejoone kohal?
Sageli mõtleme just nii: "Kui mu elu ometi muutuks,
pääseksin valgusejoonest üles ning leiaksin hea elu!"
Teame kõik, et kui meil olekski väliselt kõik korras ja oleks raha,
siis oleks meie kõigi eludes ikkagi väljakutseid.
Iga perekonna ja inimese elus tuleb ikka ette väljakutseid.
Kui need pole minu enda elus, siis võivad olla mu laste eludes
või minu sõprade, töökaaslaste või perekonna elus.
Me peame alati mingite väljakutsetega silmitsi seisma.
Sellest pole pääsu enne kui ükskord Taevasse jõudes.
Nii kaua, kui oleme maa peal, tuleb ikka ette väljakutseid.
Kas keset elu väljakutseid
on võimalik elada selle valgusejoone kohal?
Elada head elu, isegi kui kõik ei ole veel valmis.
Siin tulebki mängu see eluretsept.
Rääkisime hetk tagasi Peetrusest.
Ta hüüdis Jeesuse poole ja Jeesus tõstis ta veest välja.
Piibel ütleb: "käige nagu valguse lapsed".
Jumal tahab anda meile jõudu
püsida valgusejoone kohal, mille Joy meile joonistas.
Mis sest, et on väljakutseid.
Jeesus tahab meid tõmmata sinna.
Seal püsimiseks ei pea olema vankumatult otsusekindel:
"Mina ei muretse! Ma ei muretse!"
Meid kaitseb hoopis usk.
Usk hoiab meid pinnal.
Kas suudame kõndida vee peal, vajumata ka siis, kui on torm?
Kas saan käia vee peal, kui mu elus on vahel tormid?
Piibel ütleb selgesti, kuidas me suudame seda teha.
Kiri heebrealastele 12:1: "Seepärast ka meie,
kelle ümber on nii suur pilv tunnistajaid,
pangem maha kõik koormav ja patt, mis hõlpsasti takerdab meid,
ja jookskem püsivusega meile määratud võidujooksu!
Vaadakem üles Jeesusele, usu alustajale ja täidesaatjale.."
Hoidkem oma pilk Kristusel!
Kui tõstame pilgu Kristusele keset tormi,
siis märkame, et sisemuses süttib kohe valgus.
See ongi usus käimine, et hoiame pilgu Kristusel.
"Vaadakem üles Jeesusele, usu alustajale ja täidesaatjale,
kes häbist hoolimata kannatas risti temale seatud rõõmu asemel
ja on nüüd istunud Jumala trooni paremale käele."
Üks tõlge ütleb nii:
"Me ei tohi kunagi jätta vaatamata või toetumata Jeesusele.
Tema on me usu juhataja.
Tema on see, kes teeb meie usu täiuslikuks."
Kui vaatan Kristusele, siis püsin valgusejoone kohal.
Püsin usu, rõõmu ja rahu poolel ka keset väljakutseid.
Mida teha siis, kui usk on kadunud?
Kui usukilp on jäänud voodi alla või oled võitluses kukkunud kraavi?
Mida me siis teha saame?
Mida teha, kui usk ja lootus on kadunud ja oleme uppumas?
Imeline on teada, et võime usust kinni haarata.
Imeline on teada, kust me usku leiame.
Usku ei saa kisendades ega isegi mitte palvetades.
Piibel ütleb selgelt: "usk tuleb kuulutusest.."
Kiri roomlastele 10:17:
"usk tuleb kuulutusest, kuulutus aga Kristuse sõna kaudu."
Usk peitub seega Jumala Sõnas.
Usk tuleb Jumala Sõna kuulmisest.
Loeme Jumala Sõna,
kuulame jutlusi, õpetust, loeme kristlikke raamatuid.
Usk tuleb Sõnast ja kuulmisest.
Usk tekib.
Usk tuleb täiesti iseenesest.
Usk tuleb.
See pole miski, mis alati on
ning kui seda pole, siis on asi hoopiski katki.
Seega pole minus viga, kui mul pole usku.
Ei! Piibel annab juhise, kust usku saada.
Imeline teada, et kui lained löövad üle pea,
siis me vajame lihtsalt rohkem usku.
Oleme seda märganud, kui oleme Issandaga kaua käinud.
Tema viib meid alati edasi.
See pole nii, et mingil tasemel oled valmis ja võid jääda puhkama.
Vahi aga telekat, sest kõik on valmis ja korras.
Tema tahab alati midagi lisada, viia muudkui edasi.
Rohkem lapsi meie kooli, rohkemate perede osalus töös,
laienege, minge ka sinna, tehke rohkem, minge kaugemale!
Mida me siis vajame?
Vajame kasvavat usku.
Me vajame usku juurde.
Usk võibki kasvada.
Usk pole selline püsipakett, mille saad kingiks Jumalalt.
Mõni saab veidikene usku ja mõni saab suurema usu.
Mitte sugugi!
Meile kõigile antakse usumõõt, kui saame usklikuks.
Peale seda võib usk kasvada.
Meie usk võib kogu aeg kasvada.
Usk kasvab Jumala Sõna kuulmise kaudu.
Mida rohkem kuulen ja õpin,
kui saan rohkem ilmutust sellest, et Ta on ka selles raskuses minuga.
Ta on minuga koos ka nii suures väljakutses,
kuigi probleem on veel suurem, kui oli eelmisel korral.
Ta on ikkagi siin ja ma saan ka selles olukorras võidu.
Ma suudan minna edasi.
Nii mu usk kasvab.
Usk kasvab kahel viisil.
Jumala Sõna kuulmisest ja selle usu praktiseerimisest.
Kui istume vaid kodus tugitoolis
ja loeme Jumala Sõna, siis usk küll kasvab ka.
Selleks, et see saaks tugevaks, peame me seda ka praktiseerima.
See meenutab veidi lennukit.
Ma võin ehitada uhke lennuki.
Uurin Jumala Sõna ja tean kõiki Tema lubadusi.
Ma ehitan uhke lennuki.
Kui ma ei lenda sellega kunagi, siis ma ei tea, kas see töötab.
Ma pean sellega ikka lendu ka tõusma.
Siiski on hea teada, et usku võib saada.
Kui usku on vähe, võime seda alati lisada.
Usk tuleb Jumala Sõnast.
Tegelikult päris rahustav, et see on nii seatud.
Usku ei ehitata olukordadele.
Usk ei sõltu meie olukordadest.
Usk ei põhine meie tunnetel ega ole meie tunnetest sõltuv.
Usk ei sõltu ka olukorrast, milles me oleme.
Usk sünnib Jumala Sõnast ja Jumala Sõna on alati sama.
Sinu olukorrad ja tunded muutuvad, aga Sõna püsib kogu aeg samana.
Seetõttu ongi Jumala Sõna -
Kristus - kindel nagu kalju, mille peale võime toetuda.
Usk on võimas kalju, mis püsib Sõnal, mis ei muutu.
See ei toetu olukordadele ega tunnetele,
mis muutuvad pidevalt.
See toetub Jumala Sõnale, mis on alati sama.
Imeline teada, et võin haarata kinni Sõnast,
kui olen uppumas ja Sõna on alati samasugune.
Ühes psalmis öeldakse, et Issand viib mind kalju peale.
Mis kalju see on?
See ongi Jumala Sõna.
Jumala Sõna on alati sama.
Tundugu kuidas tahes, tean ikkagi, mida öeldakse filiplastele 4:19:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
See kalju ei muutu, sest see on tõde,
mis seisab kõrgemal kõikidest olukordadest ja tunnetest.
Võin sellest kinni haarata ja millesse ma võin uskuda.
Kui loen ja räägin näiteks kirjakohta Filipi 4:19:
"Issand täidab kõik minu vajadused, Issand täidab kõik minu vajadused,
Issand täidab ka need vajadused, mis mul on praegusel hetkel
oma rikkust mööda 'imelisel viisil Jeesuses Kristuses!"
Korraga olengi kõrgemal sellest valgusejoonest ja veepinnast.
Usk sünnib ja ma pääsen selle valgusejoone ülapoolele.
Kiri heebrealastele 11:1:
"Usk on loodetava tõelisus, nähtamatute asjade tõendus."
Nähtamatu poole sirutumine.
Usk on kindel veendumus, selle peale, mida loodetakse.
Me sooviksime palju asju.
Laiendatud piiblitõlkes on "loodetava tõelisus" kui "kindlus"
ja rootsi keeles nimetatakse seda veendumuseks.
Ma olen seega veendunud.
Kuidas ma saan veenduda?
Keegi peab mind veenma mitu korda, mitme erineva külje pealt,
mitmel erineval moel, rääkima nii veenvalt,
et ma tõesti siiralt saaksin olla veendunud.
Veendumus tähendab seda,
et keegi on mulle piisavalt kaua midagi rääkinud,
et ma lõpuks veenduksin, et need asjad käivad ikkagi nii.
Usk pole mingi idee või lootus.
Olen tõesti veendunud selles asjas.
Kuidas on võimalik olla veendunud, kui olukorrad näivad vastupidised?
Olukorrad püüavad samuti veenda.
Kuidas saan olla keset tormi Jumala Sõnades veendunud?
Kuidas see on võimalik?
Esimene kiri Timoteosele 6:12: "Võitle head usuvõitlust,
hakka kinni igavesest elust, millele sa oled kutsutud,
kui sa oled andnud hea tunnistuse paljude tunnistajate ees."
Võitle head usuvõitlust.
Vahel on elu nagu võitlus.
Sõnast ja usust kinni hoidmine.
Minu jaoks on see sageli just nii.
See on hea usuvõitlus.
Minu osas on küll fakt,
et kui usk rajaneb mu tunnetele, siis see ei püsi.
Võin kuulata innustavat jutlust
ja saada hea usu tunde, aga kui usk kordaminekusse
rajaneb minu heal tundel, siis see ei püsi.
Püsib viis minutit. - Täpselt, kui sedagi.
See ei püsi ka hetkelise lootuse ajel.
"Küll on hästi öeldud. See kindlasti aitab!"
Selline usk ei jää püsima.
Hea teada, et usk püsib, kui see toetub Jumala Sõnale.
Piisab sellest, et Piibel ütleb, et Tema täidab mu kõik vajadused.
Kui sellest piisab mulle ja haaran sellest kinni
ning rajan oma lootuse ja usu, siis see jääb püsima.
See on kalju, mis jääb püsima.
Jeesus ise ütleb Matteuse evangeeliumis 7:24:
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega, kes ehitas oma maja kaljule."
Torm ja tuul tulevad, aga see ei varise.
Igaüks, kes kuuleb Minu sõnu ja teeb nende järele
ning sel juhul ka usub neisse, ehitab oma elu kalju peale.
Mulle meenub mees nimega Nick Vujicic.
Ta sündis jäsemeteta.
Tal oli vaid üks jalakönt.
Tal pole käsi ega jalgu, vaid üks jalakönt.
Nick Vujicic.
Ometi on ta täis rõõmu ja usku ning teenib Jumalat ja jutlustab.
Ta on õppinud rulluisutama jms.
Ta püsib kogu aeg valguses.
Teda kuulates saab teada, et ta peab iga päev võitlema,
et mitte vajuda masendusse ja lootusetusesse.
Ta on ka minu jaoks tohutuks julgustuseks,
et võimatutes olukordades, kus sul pole mingeid väljavaateid,
siis võib sul ometi olla rõõm, usk ja lootus.
Ta on tänapäeval abielus ja on saanud ka lapse.
Usu läbi saab elada head elu, kui kõik pole ka täiuslik. - Just.
Inimene, kes elab usus ja valgusejoonest kõrgemal,
temaga on ka lihtne koos elada.
See inimene on rõõmsam, helgem ja lõõgastunum.
Mina olen nii meeldivam. - Jah.
Mina samuti. - Sina samuti.
Vahel vajame aega,
et Jumala Sõna veenaks meid ja see saaks igal moel
ning igal erineval viisil jõuda mõistusest minu südamesse,
et veenduksin, et Tema Sõna on tõesti tõsi.
Minus sünnib usk
ja ma saan imeliselt rahuneda, olla valgusejoone ülapoolel,
mul on turvatunne ja rõõm keset keerulist olukorda.
Palvetame.
Tänu, Taevaisa, et annad kõigile meile jõudu!
Tänu, et igaüks meist saab täna haarata kinni Sinu Sõnast
ja tõusta lootusetusest ning masendusest!
Tänu, Issand, et usk tuleb kuuldust ja tänu, et igaüks meist
võib täna haarata usukilbi, tõsta üles Jumala Sõna
ja kuulutada seda oma ellu ning tõusta valguse poolele!
Tänu, et aitad meid kõiki
käia ja püsida valguses, nagu Sina oled valgus. Aamen.
Tahame teid siinkohal tänada.
Oleme saanud jälle tagasisidet.
Üks inimene rääkis, et oli kuulanud meie saadet
ja oli teinud otsuse usu kasuks, kuigi me rääkisime teisel teemal.
Püha Vaim oli mõjutanud ta südant ja rääkinud imelisel viisil temaga.
Ta oli andnud oma elu Jeesusele.
Tänu Issandale selle eest!
Kui soovid aidata ehitada üles meie kristlikku koolitööd,
võid külastada meie internetilehte www.kristillinenkoulu.org
Sealt saad rohkem infot meie tööst.
Kui soovid toetada seda saadet ja teletööd,
võid helistada numbril 9001777
Kõne hind Eestis on 7 eurot.
Võid kasutada kontonumbreid, mida näed peagi ekraanil.
Ole õnnistatud, Jeesuse nimel.
Olgu sul usku Jumalasse!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin